**Pomoc na výskum, vývoj a inovácie**

**Kontrolný zoznam v prípade pomoci poskytnutej podľa všeobecného nariadenia o skupinových výnimkách z roku 2014 (nariadenie č. 651/2014 zmenené nariadením 2021/1237)**

Ako prvé skontrolujte spoločné ustanovenia všeobecného nariadenia o skupinových výnimkách (články 1 – 12). Potom skontrolujte osobitné ustanovenia uvedené v oddieloch, ktoré nasledujú po oddiele A.

**A. Spoločné ustanovenia o uplatňovaní**

|  |  |
| --- | --- |
| **Všeobecné podmienky zlučiteľnosti** | **Kontrola zlučiteľnosti (OK?)** |
| **Článok 1** |  |
| **Článok 1 – Vylúčenie určitých činností a pomoci presahujúcej určitú sumu (odsek 2)** |  |
| **Neuplatňuje sa** na:   * schémy pomoci na výskum, vývoj a inovácie s **priemerným ročným rozpočtom na štátnu pomoc presahujúcim 150 miliónov EUR**, a to od uplynutia šiestich mesiacov od nadobudnutia ich účinnosti, pričom toto nariadenie sa môže naďalej uplatňovať na ktorúkoľvek z týchto schém pomoci na dlhšie obdobie po tom, ako sa posúdi príslušný plán hodnotenia notifikovaný Komisii členským štátom, a to do 20 pracovných dní od nadobudnutia účinnosti schémy. Ak Komisia už predĺžila uplatňovanie tohto nariadenia na takéto schémy nad rámec pôvodných šiestich mesiacov, členské štáty sa môžu rozhodnúť predĺžiť platnosť týchto schém do konca obdobia uplatňovania všeobecného nariadenia o skupinových výnimkách za predpokladu, že dotknutý členský štát predložil hodnotiacu správu v súlade s plánom hodnotenia schváleným Komisiou, * akékoľvek **zmeny** vyššie uvedených schém iné než zmeny, ktoré nemôžu ovplyvniť zlučiteľnosť schémy pomoci podľa všeobecného nariadenia o skupinových výnimkách alebo nemôžu výrazným spôsobom ovplyvniť obsah schváleného plánu hodnotenia, * pomoc na činnosti súvisiace s **vývozom**, * pomoc, ktorá je **podmienená uprednostňovaním používania domáceho** tovaru pred tovarom dovážaným. |
| **Článok 1 – Vylúčenie určitých odvetví (odsek 3)** |  |
| **Neuplatňuje sa** na:   * spracovanie a marketing poľnohospodárskych výrobkov\*, ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo umiestnených na trh príslušnými podnikmi, alebo ak je pomoc podmienená tým, že má byť čiastočne alebo úplne postúpená prvovýrobcom, * pomoc na uľahčenie zatvorenia uhoľných baní neschopných konkurencie (rozhodnutie Rady 2010/787/EÚ).   \* *Ak podnik pôsobí aj v odvetviach patriacich do rozsahu pôsobnosti všeobecného nariadenia o skupinových výnimkách, dané nariadenie sa uplatňuje na pomoc poskytovanú v súvislosti s týmito odvetviami pod podmienkou, že členský štát zabezpečí, aby sa z poskytnutej pomoci nepodporovali činnosti vykonávané vo vylúčených odvetviach.* |
| **Článok 1 – Vylúčenie podnikov dotknutých pravidlom podľa rozhodnutia vo veci Deggendorf (odsek 4)** |  |
| **Neuplatňuje sa** na:  a) schémy pomoci, ktoré výslovne nevylučujú vyplatenie individuálnej pomoci;  b) pomoc *ad hoc*, ktorú poskytol členský štát v prospech podniku, voči ktorému sa nárokuje vrátenie pomoci na základe predchádzajúceho rozhodnutia Komisie, ktorým sa pomoc vyhlasuje za neoprávnenú a nezlučiteľnú s vnútorným trhom. |
| **Článok 1 – Vylúčenie podnikov v ťažkostiach (odsek 4)** |  |
| **Neuplatňuje sa** na pomoc pre podniky v ťažkostiach:   * **odchylne od uvedeného**: toto nariadenie sa uplatňuje na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach počas obdobia od 1. januára 2020 do 31. decembra 2021. |
| **Článok 1 – Vylúčenie opatrení pomoci porušujúcich právne predpisy Únie (odsek 5)** |  |
| **Neuplatňuje sa** na opatrenia štátnej pomoci, ktorých samotný obsah, podmienky s nimi spojené alebo ich metóda financovania predstavujú neoddeliteľné porušenie právnych predpisov Únie, a to najmä na:  a) opatrenie pomoci, ak je poskytnutie pomoci podmienené povinnosťou, aby mal príjemca sídlo v danom členskom štáte alebo aby bol usadený prevažne v príslušnom členskom štáte. Povoľuje sa požiadavka, aby mal príjemca v čase vyplatenia pomoci prevádzkareň alebo pobočku v členskom štáte poskytujúcom pomoc;  b) opatrenie pomoci, ak je poskytnutie pomoci podmienené povinnosťou používať domáce produkty alebo služby;  c) opatrenia pomoci obmedzujúce možnosť príjemcov využívať výsledky výskumu, vývoja a inovácií v iných členských štátoch. |
| **Článok 4 – Jednotlivé stropy vymedzujúce notifikačnú povinnosť** |  |
| **Neuplatňuje sa** na pomoc, ktorá presahuje:   * Výskum a vývoj:  1. ak je predmetom projektu prevažne základný výskum: 40 miliónov EUR na jeden podnik a jeden projekt; ak viac ako polovica oprávnených nákladov projektu vznikla v súvislosti s činnosťami, ktoré patria do kategórie základného výskumu; 2. ak je predmetom projektu prevažne priemyselný výskum: 20 miliónov EUR na jeden podnik a jeden projekt; ak viac ako polovica oprávnených nákladov projektu vznikla v súvislosti s činnosťami, ktoré patria do kategórie priemyselného výskumu alebo do spoločnej kategórie priemyselného výskumu a základného výskumu; 3. ak je predmetom projektu prevažne experimentálny vývoj: 15 miliónov EUR na jeden podnik a jeden projekt; ak viac ako polovica oprávnených nákladov projektu vznikla v súvislosti s činnosťami, ktoré patria do kategórie experimentálneho vývoja; 4. ak ide o projekt Eureka alebo projekt realizovaný spoločným podnikom (článok 185 alebo článok 187 ZFEÚ), sumy uvedené v bodoch i) až iii) sú dvojnásobné; 5. ak sa pomoc na projekty výskumu a vývoja poskytuje vo forme vratných preddavkov, ktoré sú pri absencii prijatej metodiky výpočtu ich ekvivalentu hrubého grantu vyjadrené ako percentuálny podiel oprávnených nákladov, a ak sa v opatrení stanovuje, že v prípade úspešnej realizácie projektu stanoveného na základe primeranej a prezieravej hypotézy budú preddavky splatené s úrokovou sadzbou, ktorá sa prinajmenšom rovná diskontnej sadzbe uplatniteľnej v čase poskytnutia grantu, sumy uvedené v bodoch i) až iv) sa zvýšia o 50 %; 6. pomoc na štúdie uskutočniteľnosti v rámci prípravy výskumných činností: 7,5 milióna EUR na jednu štúdiu; 7. v prípade pomoci pre MSP na projekty výskumu a vývoja, ktorým bola udelená známka excelentnosti za kvalitu, vykonávanej podľa článku 25a: suma uvedená v článku 25a (2,5 milióna EUR na jeden MSP na jeden projekt výskumu a vývoja alebo na jednu štúdiu uskutočniteľnosti); 8. v prípade pomoci na akcie Marie Curie-Skłodowskej a akcie v rámci výziev ERC Dôkaz koncepcie (*Proof of Concept*) vykonávanej podľa článku 25b: sumy uvedené v pravidlách programu Horizont 2020 alebo programu Horizont Európa; 9. v prípade pomoci v rámci spolufinancovaných projektov výskumu a vývoja vykonávanej podľa článku 25c: sumy uvedené v pravidlách programu Horizont 2020 alebo programu Horizont Európa; 10. v prípade pomoci na akcie na vytváranie tímov vykonávanej podľa článku 25d: sumy uvedené v pravidlách programu Horizont 2020 alebo programu Horizont Európa;  * v prípade investičnej pomoci na výskumné infraštruktúry: 20 miliónov EUR na jednu infraštruktúru, * v prípade pomoci pre inovačné zoskupenia: 7,5 milióna EUR na jedno zoskupenie, * v prípade pomoci na inovácie pre MSP: 5 miliónov EUR na jeden podnik a jeden projekt, * v prípade pomoci na inováciu procesu a na organizačnú inováciu: 7,5 milióna EUR na jeden podnik a jeden projekt.   Stropy **sa nesmú** obchádzať umelým rozdeľovaním schém pomoci alebo projektov pomoci. |  |
| **Článok 5 – Transparentnosť pomoci** |  |
| **Od notifikačnej povinnosti je oslobodená** len transparentná pomoc (pomoc, pri ktorej je možné vopred presne vypočítať ekvivalent hrubého grantu pomoci bez akejkoľvek potreby vykonať posúdenie rizika). Za transparentné sa považujú:   * pomoc vo forme grantov a bonifikácie úrokov, * pomoc vo forme úverov (ak sa ekvivalent hrubého grantu pomoci vypočítal na základe referenčnej sadzby platnej v čase poskytnutia grantu), * pomoc vo forme záruk:   ak sa ekvivalent hrubého grantu vypočítal na základe poplatkov podľa pravidla bezpečného prístavu stanovených v oznámení Komisie  alebo  ak Komisia po notifikácii schválila metodiku na výpočet ekvivalentu hrubého grantu ešte pred začatím uplatňovania opatrenia na základe oznámenia Komisie o zárukách a schválila metodiku výpočtu, ktorá výslovne upravuje druh záruky a druh príslušnej transakcie v kontexte uplatňovania všeobecného nariadenia o skupinových výnimkách,   * pomoc na daňové zvýhodnenie (ak opatrenie stanovuje hornú hranicu na zabezpečenie toho, aby nedošlo k prekročeniu príslušného stropu), * pomoc vo forme vratných preddavkov, ak celková nominálna výška vratného preddavku nepresahuje stropy uplatniteľné v súlade so všeobecným nariadením o skupinových výnimkách alebo ak metodika na výpočet ekvivalentu hrubého grantu vratného preddavku bola pred začatím uplatňovania opatrenia akceptovaná v nadväznosti na jej notifikáciu Komisii, * pomoc vo forme predaja alebo lízingu hmotných aktív pod úrovňou trhových sadzieb, ak je hodnota stanovená na základe odhadu nezávislého znalca pred transakciou alebo na základe odkazu na verejne dostupnú, pravidelne aktualizovanú a všeobecne akceptovanú referenčnú hodnotu. |  |
| **Článok 6 – Stimulačný účinok** |  |
| Pomoc môže byť oslobodená od notifikačnej povinnosti len vtedy, ak má stimulačný účinok:   * **Príjemca predložil členskému štátu písomnú žiadosť o pomoc pred začatím práce** na projekte alebo činnosti, ktorá obsahuje aspoň tieto informácie: * názov a veľkosť podniku, * opis projektu vrátane dátumov jeho začatia a ukončenia, * miesto projektu, * zoznam nákladov na projekt, * typ pomoci (grant, úver, záruka, vratný preddavok, kapitálová injekcia alebo iný typ) a výška verejných financií potrebných na projekt. * **Pomoc *ad hoc* poskytnutá veľkým podnikom**: okrem hore uvedených prvkov členský štát pred poskytnutím pomoci overil, že príjemca poskytol dokumentáciu preukazujúcu existenciu jednej alebo viacerých z týchto skutočností:   + podstatné zväčšenie rozsahu pôsobnosti projektu/činnosti v dôsledku pomoci alebo   + podstatné zvýšenie celkovej sumy vynaloženej príjemcom na projekt/činnosť v dôsledku pomoci alebo   + podstatné urýchlenie dokončenia daného projektu/činnosti.   🡪**Výnimky:**   * **Daňové zvýhodnenie**, ak: * opatrenie vytvára nárok na pomoc v súlade s objektívnymi kritériami a bez ďalšieho uplatnenia diskrečnej právomoci členského štátu a * opatrenie bolo schválené a nadobudlo účinnosť pred začatím práce na podporovanom projekte alebo pred začatím podporovanej činnosti, s výnimkou prípadu následných fiškálnych schém, ak sa na danú činnosť vzťahovali už predchádzajúce schémy vo forme daňového zvýhodnenia. * Od nasledujúcich kategórií pomoci sa nevyžaduje, aby mali stimulačný účinok, alebo sa predpokladá, že takýto účinok majú: * pomoc na projekty výskumu a vývoja, ktorým bola udelená známka excelentnosti za kvalitu, pomoc na akcie Marie Curie-Skłodowskej a na akcie v rámci výziev ERC Dôkaz koncepcie (*Proof of Concept*), ktorým bola udelená známka excelentnosti za kvalitu, pomoc v rámci spolufinancovaných projektov a v rámci spolufinancovaných akcií na vytváranie tímov, ak sú splnené príslušné podmienky stanovené v článku 25a, článku 25b, článku 25c alebo článku 25d. |  |
| **Článok 7 – Oprávnené náklady** |  |
| **Na účely výpočtu intenzity pomoci:**   * Všetky číselné údaje použité na výpočet sú údaje pred odpočítaním dane alebo iných poplatkov. Výška oprávnených nákladov sa môže vypočítať v súlade s možnosťami zjednodušeného vykazovania nákladov (nariadenie č. 1303/2013 alebo nariadenie 2021/1060) podľa toho, ktoré sa na ne vzťahuje, za predpokladu, že operácia je aspoň čiastočne financovaná z niektorého fondu Únie, takže je možné použiť uvedené možnosti zjednodušeného vykazovania nákladov, a že predmetná kategória nákladov je oprávnená podľa príslušného ustanovenia o oslobodení od notifikačnej povinnosti. * Pomoc sa poskytuje inou formou než formou grantu, pričom výška pomoci sa rovná ekvivalentu hrubého grantu pomoci. * Pomoc splatná v budúcnosti vrátane pomoci splatnej v niekoľkých splátkach sa diskontuje na jej hodnotu v čase poskytnutia. Oprávnené náklady sa takisto diskontujú na ich hodnotu v čase poskytnutia pomoci. Diskontná úroková sadzba je sadzba, ktorá sa uplatňovala v čase poskytnutia pomoci. * Ak sa pomoc poskytuje vo forme vratných preddavkov, ktoré sú pri absencii prijatej metodiky výpočtu ich ekvivalentu hrubého grantu vyjadrené ako percento oprávnených nákladov, a ak opatrenie stanovuje, že v prípade úspešného výsledku projektu stanoveného na základe primeranej a prezieravej hypotézy budú preddavky splatené s úrokovou sadzbou, ktorá sa prinajmenšom rovná diskontnej sadzbe uplatňovanej v čase poskytnutia pomoci, maximálna intenzita pomoci sa môže zvýšiť o 10 percentuálnych bodov.   **Oprávnené náklady a dokumentácia:**   * Oprávnené náklady musia byť doložené prehľadnými, konkrétnymi a aktuálnymi písomnými dôkazmi. * Výška oprávnených nákladov sa môže vypočítať v súlade s možnosťami zjednodušeného vykazovania nákladov stanovenými v nariadení č. 1303/2013 za predpokladu, že operácia je aspoň čiastočne financovaná z niektorého fondu Únie, takže je možné použiť uvedené možnosti zjednodušeného vykazovania nákladov, a že predmetná kategória nákladov je oprávnená podľa príslušného ustanovenia o oslobodení od notifikačnej povinnosti. |  |
| **Článok 8 – Kumulácia** |  |
| * Pri zisťovaní toho, či sa dodržiavajú stropy vymedzujúce notifikačnú povinnosť a maximálne intenzity pomoci, sa zohľadňuje **celková výška** pomoci (pre podporovanú činnosť alebo projekt alebo podnik) (odsek 1). * Ak sa **financovanie zo strany Únie** (ktoré nie je pod kontrolou členského štátu) kombinuje so štátnou pomocou, tak sa pri zisťovaní toho, či sú dodržané stropy vymedzujúce notifikačnú povinnosť a maximálne intenzity pomoci alebo maximálna výška pomoci, zohľadňuje len táto štátna pomoc, za predpokladu, že celková suma verejného financovania poskytnutá vo vzťahu k tým istým oprávneným nákladom nepresahuje najvýhodnejšiu mieru financovania stanovenú v uplatniteľných pravidlách práva Únie (odsek 2). * Pomoc oslobodená od notifikačnej povinnosti na základe všeobecného nariadenia o skupinových výnimkách sa môže kumulovať s akoukoľvek inou štátnou pomocou, ak sa opatrenia týkajú **iných identifikovateľných nákladov** [odsek 3 písm. a)]. * Kumulácia pomoci oslobodenej od notifikačnej povinnosti s akoukoľvek inou pomocou v súvislosti s **tými istými** – čiastočne alebo úplne sa prekrývajúcimi – **oprávnenými nákladmi** nie je povolená, ak by sa v dôsledku toho prekročila najvyššia intenzita pomoci/výška pomoci uplatniteľná na túto pomoc podľa všeobecného nariadenia o skupinových výnimkách [odsek 3 písm. b)][[1]](#footnote-1). * Štátna pomoc oslobodená od notifikačnej povinnosti všeobecným nariadením o skupinových výnimkách sa v súvislosti s tými istými oprávnenými nákladmi nesmie kumulovať so žiadnou pomocou ***de minimis***, ak by takáto kumulácia mala za následok intenzitu pomoci presahujúcu intenzitu pomoci stanovenú v kapitole III všeobecného nariadenia o skupinových výnimkách (odsek 5). |  |
| **Článok 9 – Uverejňovanie a informácie** |  |
| * Na súhrnnom webovom sídle týkajúcom sa štátnej pomoci na národnej alebo regionálnej úrovni sa uverejnia tieto informácie (odsek 1):   1. súhrnné informácie v štandardizovanom formáte (pozri článok 11) alebo odkaz na prístup k nim;   2. plné znenie každého opatrenia pomoci (pozri článok 11) alebo odkaz na prístup k plnému zneniu;   3. informácie (pozri prílohu III) o každom poskytnutí individuálnej pomoci presahujúcej 500 000 EUR (pozri prílohu III), v prípade príjemcov pôsobiacich v poľnohospodárskej prvovýrobe (okrem tých, na ktorých sa vzťahuje oddiel 2a) o každom poskytnutí individuálnej pomoci na takúto výrobu presahujúcej 60 000 EUR a v prípade príjemcov pôsobiacich v odvetví rybolovu a akvakultúry (okrem tých, na ktorých sa vzťahuje oddiel 2a) o každom poskytnutí individuálnej pomoci presahujúcej 30 000 EUR. * V prípade schém vo forme daňového zvýhodnenia sa podmienky stanovené v odseku 1 písm. c) tohto článku považujú za splnené, ak členské štáty uverejnia požadované informácie o sumách individuálnej pomoci v týchto rozpätiach [v mil. EUR (odsek 2)]: * 0,03 – 0,5 (len v prípade rybolovu a akvakultúry), * 0,06 – 0,5 (len v prípade poľnohospodárskej prvovýroby), * 0,5 – 1, * 1 – 2, * 2 – 5, * 5 – 10, * 10 – 30 a * 30 a viac. * Informácie uvedené v odseku 1 písm. c) sú štruktúrované a prístupné štandardizovaným spôsobom (pozri prílohu III) a umožňujú funkcie účinného vyhľadávania a sťahovania. Informácie uvedené v odseku 1 sa uverejňujú do 6 mesiacov odo dňa poskytnutia pomoci alebo v prípade pomoci vo forme daňového zvýhodnenia do 1 roka odo dňa, keď sa má vypracovať daňové priznanie, a sú dostupné aspoň 10 rokov od dátumu poskytnutia pomoci (odsek 4). * Členské štáty musia splniť ustanovenia tohto článku najneskôr do dvoch rokov od nadobudnutia účinnosti všeobecného nariadenia o skupinových výnimkách (odsek 6). |  |
| **Článok 11 – Podávanie správ (informačné hárky)** |  |
| * Členské štáty musia Komisii zaslať (odsek 1):  1. súhrnné informácie v štandardizovanom formáte stanovenom v prílohe II, spolu s odkazom poskytujúcim prístup k úplnému zneniu opatrenia vrátane jeho zmien, a to do 20 pracovných dní odo dňa, keď opatrenie nadobudlo účinnosť, a prostredníctvom elektronického notifikačného systému Komisie; 2. výročnú správu [nariadenie (ES) č. 794/2004] v elektronickej forme o uplatňovaní všeobecného nariadenia o skupinových výnimkách, ktorá obsahuje informácie uvedené v danom nariadení, a to za každý celý rok alebo každú časť roka, počas ktorého sa všeobecné nariadenie o skupinových výnimkách uplatňuje. |  |

**Pokiaľ ide o vymedzenie pojmov**: článok 2 (venujte pozornosť novému vymedzeniu pojmu „podnik v ťažkostiach“)

**B. Osobitné ustanovenia týkajúce sa pomoci na výskum, vývoj a inovácie**

|  |  |
| --- | --- |
| **Článok 25**  **Pomoc na projekty výskumu a vývoja** | **Kontrola zlučiteľnosti (OK?)** |
| Pomoc na projekty výskumu a vývoja vrátane projektov výskumu a vývoja, ktorým bola v rámci programu Horizont 2020 alebo programu Horizont Európa udelená známka excelentnosti za kvalitu, a spolufinancované projekty výskumu a vývoja a prípadne pomoc na spolufinancované akcie na vytváranie tímov je zlučiteľná s vnútorným trhom v zmysle článku 107 ods. 3 zmluvy a je oslobodená od notifikačnej povinnosti podľa článku 108 ods. 3 zmluvy za predpokladu, že sú splnené podmienky stanovené v tomto článku a v kapitole I (odsek 1). |  |
| **Činnosti oprávnené na pomoc** |  |
| * **Podporovaná časť projektu výskumu a vývoja v plnej miere patrí do jednej alebo viacerých z týchto kategórií** (odsek 2):   1. základný výskum;   2. priemyselný výskum;   3. experimentálny vývoj;   4. štúdie uskutočniteľnosti. |  |
| **Oprávnené náklady** |  |
| * **Oprávnené náklady na výskum a vývoj pridelené na konkrétnu kategóriu výskumu a vývoja** sú(odsek 3):  1. náklady na personál: výskumní pracovníci, technici a iní pomocní pracovníci v rozsahu, v akom sa podieľajú na projekte; 2. náklady na nástroje a vybavenie: v rozsahu a v období ich použitia v rámci projektu. Ak sa v rámci projektu nepoužívajú počas celej doby svojej životnosti, za oprávnené náklady sa považujú jedine odpisy zodpovedajúce dĺžke projektu; vypočítané na základe všeobecne uznávaných účtovných zásad; 3. náklady na budovy a pozemky: v rozsahu a v trvaní ich použitia v rámci projektu. Budovy: iba náklady na odpisy zodpovedajúce dĺžke projektu; vypočítané na základe všeobecne uznávaných účtovných zásad. Pozemky: náklady na komerčný prevod alebo skutočne vynaložené kapitálové náklady; 4. náklady na zmluvný výskum, poznatky a patenty zakúpené alebo licencované z vonkajších zdrojov na základe zásady trhového odstupu, ako aj náklady na poradenské služby a rovnocenné služby použité výlučne na daný projekt; 5. ďalšie režijné náklady a iné prevádzkové náklady, a to vrátane nákladov na materiály, dodávky a podobné výrobky, vzniknuté priamo v dôsledku projektu.  * Oprávnené náklady na **štúdie uskutočniteľnosti** sú náklady vynaložené na štúdiu (odsek 4). |  |
| **Intenzita pomoci** |  |
| * **Intenzita pomoci** v prípade každého príjemcu nepresahuje (odsek 5):   1. 100 % oprávnených nákladov v prípade základného výskumu;   2. 50 % oprávnených nákladov v prípade priemyselného výskumu;   3. 25 % oprávnených nákladov v prípade experimentálneho vývoja;   4. 50 % oprávnených nákladov v prípade štúdií uskutočniteľnosti. * **Bonusy**: Intenzity pomoci sa v prípade priemyselného výskumu a experimentálneho vývoja môžu zvýšiť až na 80 % oprávnených nákladov, a to (odsek 6):   1. o 10 percentuálnych bodov pre stredné podniky a o 20 percentuálnych bodov pre malé podniky;   2. o 15 percentuálnych bodov, ak je splnená jedna z týchto podmienok:      1. projekt zahŕňa účinnú spoluprácu:         + medzi podnikmi, spomedzi ktorých aspoň jeden je MSP, alebo sa projekt uskutočňuje v najmenej dvoch členských štátoch, alebo v jednom členskom štáte a v zmluvnej strane dohody o EHP, pričom žiadny podnik jednotlivo neznáša viac ako 70 % oprávnených nákladov, alebo         + medzi podnikom a jednou alebo viacerými organizáciami venujúcimi sa výskumu a šíreniu poznatkov, pričom tieto organizácie znášajú prinajmenšom 10 % oprávnených nákladov a majú právo uverejňovať výsledky vlastného výskumu;  1. výsledky projektu sa vo veľkej miere šíria (prostredníctvom konferencií, publikovania, vo voľne prístupných úschovniach dát alebo prostredníctvom bezplatného softvéru alebo softvéru s otvoreným zdrojovým kódom).  * Intenzity pomoci na **štúdie uskutočniteľnosti** možno zvýšiť o 10 percentuálnych bodov pre stredné podniky a o 20 percentuálnych bodov pre malé podniky. |  |

|  |  |
| --- | --- |
| **Článok 25a**  **Pomoc na projekty, ktorým bola udelená známka excelentnosti za kvalitu** | **Kontrola zlučiteľnosti (OK?)** |
| * Pomoc pre MSP na projekty výskumu a vývoja, ako aj štúdie uskutočniteľnosti, ktorým bola v rámci programu Horizont 2020 alebo programu Horizont Európa udelená známka excelentnosti za kvalitu, je zlučiteľná s vnútorným trhom v zmysle článku 107 ods. 3 zmluvy a je oslobodená od notifikačnej povinnosti podľa článku 108 ods. 3 zmluvy za predpokladu, že sú splnené podmienky stanovené v tomto článku a v kapitole I (odsek 1). * Oprávnené činnosti projektu výskumu a vývoja alebo štúdie uskutočniteľnosti, na ktoré bola poskytnutá pomoc, sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa, okrem činností, ktoré presahujú činnosti experimentálneho vývoja. * Kategórie, maximálne sumy a metódy výpočtu oprávnených nákladov projektu výskumu a vývoja alebo štúdie uskutočniteľnosti, na ktoré bola poskytnutá pomoc, sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa (odsek 3). * Maximálna výška pomoci nesmie presiahnuť 2,5 milióna EUR na jeden MSP na jeden projekt výskumu a vývoja alebo na jednu štúdiu uskutočniteľnosti (odsek 4). * Celkové verejné financovanie poskytnuté na každý projekt výskumu a vývoja alebo štúdiu uskutočniteľnosti nesmie presiahnuť mieru financovania stanovenú pre daný projekt výskumu a vývoja alebo štúdiu uskutočniteľnosti podľa pravidiel programu Horizont 2020 alebo programu Horizont Európa (odsek 5). |  |

|  |  |
| --- | --- |
| **Článok 25b**  **Pomoc na akcie Marie Curie-Skłodowskej a akcie v rámci výziev ERC Dôkaz koncepcie (*Proof of Concept*)** | **Kontrola zlučiteľnosti (OK?)** |
| * Pomoc na akcie Marie Curie-Skłodowskej a akcie v rámci výziev ERC Dôkaz koncepcie (*Proof of Concept*), ktorým bola v rámci programu Horizont 2020 alebo programu Horizont Európa udelená známka excelentnosti za kvalitu, je zlučiteľná s vnútorným trhom v zmysle článku 107 ods. 3 zmluvy a je oslobodená od notifikačnej povinnosti podľa článku 108 ods. 3 zmluvy za predpokladu, že sú splnené podmienky stanovené v tomto článku a v kapitole I (odsek 1). * Oprávnené činnosti akcie, na ktorú bola poskytnutá pomoc, sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa (odsek 2). * Kategórie, maximálne sumy a metódy výpočtu oprávnených nákladov akcie, na ktorú bola poskytnutá pomoc, sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa (odsek 3). * Celkové verejné financovanie poskytnuté na každú akciu, na ktorú bola poskytnutá pomoc, nesmie presiahnuť maximálnu úroveň podpory stanovenú v programe Horizont 2020 alebo v programe Horizont Európa (odsek 4). |  |

|  |  |
| --- | --- |
| **Článok 25c**  **Pomoc v rámci spolufinancovaných projektov výskumu a vývoja** | **Kontrola zlučiteľnosti (OK?)** |
| * Pomoc poskytovaná na spolufinancovaný projekt výskumu a vývoja alebo štúdiu uskutočniteľnosti (vrátane projektov výskumu a vývoja realizovaných v rámci európskeho inštitucionalizovaného partnerstva podľa článku 185 alebo článku 187 zmluvy alebo v rámci akcie na spolufinancovanie programu podľa vymedzenia v pravidlách programu Horizont Európa), ktoré realizujú aspoň tri členské štáty alebo aj dva členské štáty a najmenej jedna pridružená krajina a ktoré sú vybrané na základe hodnotenia a zoradenia vypracovaných nezávislými expertmi v nadväznosti na nadnárodné výzvy v súlade s pravidlami programu Horizont 2020 alebo programu Horizont Európa, je zlučiteľná s vnútorným trhom v zmysle článku 107 ods. 3 zmluvy a je oslobodená od notifikačnej povinnosti podľa článku 108 ods. 3 zmluvy za predpokladu, že sú splnené podmienky stanovené v tomto článku a v kapitole I (odsek 1). * Oprávnené činnosti projektu výskumu a vývoja alebo štúdie uskutočniteľnosti, na ktoré bola poskytnutá pomoc, sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa, okrem činností, ktoré presahujú činnosti experimentálneho vývoja (odsek 2). * Kategórie, maximálne sumy a metódy výpočtu oprávnených nákladov sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa (odsek 3). * Celkové poskytnuté verejné financovanie nesmie presiahnuť mieru financovania stanovenú pre projekt výskumu a vývoja alebo štúdiu uskutočniteľnosti v nadväznosti na výber, zoradenie a hodnotenie podľa pravidiel programu Horizont 2020 alebo programu Horizont Európa (odsek 4). * Financovanie z programu Horizont 2020 alebo programu Horizont Európa musí pokrývať aspoň 30 % celkových oprávnených nákladov na výskumno-inovačnú činnosť alebo inovačnú činnosť v zmysle programu Horizont 2020 alebo programu Horizont Európa (odsek 5). |  |

|  |  |
| --- | --- |
| **Článok 25d**  **Pomoc na akcie na vytváranie tímov** | **Kontrola zlučiteľnosti (OK?)** |
| * Pomoc poskytovaná na spolufinancované akcie na vytváranie tímov, na ktorých sa zúčastňujú aspoň dva členské štáty a ktoré sú vybrané na základe hodnotenia a zoradenia vypracovaných nezávislými expertmi v nadväznosti na nadnárodné výzvy v súlade s pravidlami programu Horizont 2020 alebo programu Horizont Európa, je zlučiteľná s vnútorným trhom v zmysle článku 107 ods. 3 zmluvy a je oslobodená od notifikačnej povinnosti podľa článku 108 ods. 3 zmluvy za predpokladu, že sú splnené podmienky stanovené v tomto článku a v kapitole I (odsek 1). * Oprávnené činnosti spolufinancovanej akcie na vytváranie tímov sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa. Činnosti, ktoré presahujú rámec činností experimentálneho vývoja, sú vylúčené (odsek 2). * Kategórie, maximálne sumy a metódy výpočtu oprávnených nákladov sú tie, ktoré sú vymedzené ako oprávnené podľa pravidiel programu Horizont 2020 alebo programu Horizont Európa. Okrem toho sú oprávnené aj investičné náklady na hmotný a nehmotný majetok súvisiaci s projektom (odsek 3). * Celkové verejné financovanie nesmie presiahnuť mieru financovania stanovenú pre akciu na vytváranie tímov na základe výberu, zoradenia a hodnotenia podľa pravidiel programu Horizont 2020 alebo programu Horizont Európa. Okrem toho v prípade investícií do hmotného a nehmotného majetku súvisiaceho s projektom pomoc nesmie presiahnuť 70 % investičných nákladov (odsek 4). * Pre investičnú pomoc na infraštruktúru v rámci akcie na vytváranie tímov platia tieto dodatočné podmienky (odsek 5):  1. ak sa infraštruktúra používa tak pri hospodárskej činnosti, ako aj pri nehospodárskej činnosti, financovanie a náklady na každý druh činnosti, ako aj príjmy z každého druhu činnosti sa zaúčtovávajú oddelene na základe dôsledne uplatňovaných a objektívne zdôvodniteľných zásad nákladového účtovníctva; 2. cena účtovaná za prevádzku alebo používanie infraštruktúry musí zodpovedať trhovej cene; 3. prístup k infraštruktúre musí byť otvorený pre viacero používateľov a poskytovaný na transparentnom a nediskriminačnom základe. Podniky, ktoré financovali aspoň 10 % investičných nákladov na infraštruktúru, môžu získať prednostný prístup za výhodnejších podmienok. Aby sa predišlo nadmernej kompenzácii, takýto prístup musí byť primeraný príspevku podniku na investičné náklady a tieto podmienky musia byť zverejnené; 4. ak sa na infraštruktúru poskytuje verejné financovanie na hospodárske aj nehospodárske činnosti, členské štáty zavedú mechanizmus monitorovania a spätného vymáhania podpory s cieľom zabezpečiť, aby sa uplatniteľná intenzita pomoci nepresiahla v dôsledku zvýšenia podielu hospodárskych činností v porovnaní so situáciou predpokladanou v čase poskytnutia pomoci. |  |

|  |  |
| --- | --- |
| **Článok 26**  **Investičná pomoc výskumným infraštruktúram** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). |  |
| * Ak sa infraštruktúra **používa tak pri hospodárskej, ako aj pri nehospodárskej** činnosti, financovanie a náklady na každý druh činnosti, ako aj príjmy z každého druhu činnosti sa zaúčtovávajú osobitne na základe dôsledne uplatňovaných a objektívne zdôvodniteľných zásad nákladového účtovníctva (odsek 2). |  |
| * Za prevádzku alebo používanie infraštruktúry je účtovaná **trhová cena** (odsek 3). |  |
| * **Prístup je otvorený** pre viacero používateľov na transparentnom a nediskriminačnom základe. Podniky, ktoré financovali aspoň 10 % investičných nákladov, môžu získať prednostný prístup za výhodnejších podmienok úmerne k ich príspevku na investičné náklady, pričom podmienky prednostného prístupu sa zverejnia (odsek 4). |  |
| * **Oprávnené náklady**: investičné náklady na hmotné a nehmotné aktíva (odsek 5). |  |
| * **Intenzita pomoci** nesmie presiahnuť 50 % oprávnených nákladov (odsek 6). |  |
| * Ak sa verejné financovanie poskytuje na hospodárske aj nehospodárske činnosti, členské štáty musia zaviesť mechanizmus monitorovania a spätného vymáhania s cieľom zabezpečiť, aby sa uplatniteľná intenzita pomoci nepresiahla v dôsledku zvýšenia podielu hospodárskych činností v porovnaní so situáciou očakávanou ku dňu poskytnutia pomoc (odsek 7). |  |

|  |  |
| --- | --- |
| **Článok 27**  **Pomoc pre inovačné zoskupenia** | **Kontrola zlučiteľnosti (OK?)** |
| Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). |  |
| * Pomoc sa poskytuje výhradne **právnickej osobe prevádzkujúcej inovačné zoskupenie (klastrovej organizácii)** (odsek 2). |  |
| * **Otvorený prístup** k priestorom, zariadeniam a činnostiam zoskupenia pre viacerých používateľov na transparentnom a nediskriminačnom základe. Podniky, ktoré financujú aspoň 10 % investičných nákladov, môžu získať prednostný prístup za výhodnejších podmienok úmerne k príspevku podniku, pričom podmienky prednostného prístupu sa zverejnia (odsek 3). |  |
| * Poplatky účtované za zariadenia zoskupenia a za účasť na činnostiach zoskupenia zodpovedajú **trhovej cene** alebo odzrkadľujú náklady na ne (odsek 4). |  |
| **Investičná pomoc** |  |
| * Investičná pomoc sa môže poskytnúť na výstavbu alebo modernizáciu inovačných zoskupení. **Oprávnené náklady**: investičné náklady na hmotné a nehmotné aktíva (odsek 5). |  |
| * **Intenzita investičnej** **pomoci**: **nesmie** presiahnuť 50 % oprávnených nákladov. Možnosť zvýšenia o 15 percentuálnych bodov pre inovačné zoskupenia nachádzajúce sa v podporovaných oblastiach spĺňajúcich podmienky článku 107 ods. 3 písm. a) ZFEÚ a o 5 percentuálnych bodov pre inovačné zoskupenia nachádzajúce sa v podporovaných oblastiach spĺňajúcich podmienky článku 107 ods. 3 písm. c) ZFEÚ (odsek 6). |  |
| **Prevádzková pomoc** |  |
| * **Trvanie**: prevádzková pomoc pre inovačné zoskupenia sa **nesmie** poskytovať dlhšie ako 10 rokov (odsek 7). |  |
| * **Oprávnené náklady na prevádzkovú pomoc**: náklady na personál a administratívne náklady (vrátane režijných nákladov) spojené s týmito činnosťami (odsek 8):   1. oživenie činnosti zoskupenia s cieľom uľahčiť spoluprácu, výmenu informácií a poskytovanie alebo usmerňovanie špecializovaných služieb a služieb šitých na mieru na podporu podnikania;  1. marketingová činnosť zoskupenia s cieľom zvýšiť účasť nových podnikov alebo organizácií a zvýšiť viditeľnosť zoskupenia; 2. správa zariadení zoskupenia; organizácia programov odbornej prípravy, seminárov a konferencií s cieľom podporovať výmenu poznatkov a vytváranie sietí a nadnárodnú spoluprácu. |  |
| * **Intenzita** prevádzkovej **pomoci** **nesmie** presiahnuť 50 % celkových oprávnených nákladov počas obdobia, počas ktorého sa pomoc poskytuje (odsek 9). |  |

|  |  |
| --- | --- |
| **Článok 28**  **Pomoc na inovácie pre MSP** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). |  |
| * **Oprávnené náklady** (odsek 2):   1. náklady na získanie, schválenie a ochranu patentov a iných nehmotných aktív;   2. náklady na vyslanie vysokokvalifikovaných pracovníkov z organizácie venujúcej sa výskumu a šíreniu poznatkov alebo veľkého podniku pôsobiaceho v oblasti výskumu, vývoja a inovácií na novovytvorenú funkciu u príjemcu, pričom títo pracovníci nenahrádzajú iných pracovníkov;   3. náklady na poradenské služby zamerané na inovácie a náklady na služby na podporu inovácií. |  |
| * **Intenzita pomoci** nesmie presiahnuť 50 % oprávnených nákladov (odsek 3). * Konkrétne v prípade pomoci na **poradenské služby zamerané na inovácie a služby na podporu inovácií** môže byť intenzita pomoci zvýšená až na 100 % oprávnených nákladov za predpokladu, že celková suma pomoci na poradenské služby zamerané na inovácie a služby na podporu inovácií nepresahuje v ktoromkoľvek trojročnom období sumu 200 000 EUR na jeden podnik (odsek 4). |  |

|  |  |
| --- | --- |
| **Článok 29**  **Pomoc na inováciu procesu a na organizačnú inováciu** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). * **Pomoc pre veľké podniky** je zlučiteľná len vtedy, ak účinne spolupracujú s MSP v podporovanej činnosti a ak spolupracujúce MSP nesú aspoň 30 % celkových oprávnených nákladov (odsek 2). * **Oprávnené náklady** (odsek 3):  1. náklady na personál; 2. náklady na nástroje, vybavenie, budovy a pozemky v rozsahu a na obdobie ich použitia v rámci projektu; 3. náklady na zmluvný výskum, poznatky a patenty zakúpené alebo licencované z vonkajších zdrojov na základe zásady trhového odstupu; 4. dodatočné režijné náklady a ostatné prevádzkové náklady, a to vrátane nákladov na materiál, dodávky a podobné výrobky, vzniknuté priamo v dôsledku projektu.  * **Intenzita pomoci** **nesmie** presiahnuť 15 % oprávnených nákladov v prípade veľkých podnikov a 50 % oprávnených nákladov v prípade MSP (odsek 4). |  |

|  |  |
| --- | --- |
| **Článok 30**  **Pomoc na výskum a vývoj v odvetviach rybolovu a akvakultúry** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). * Podporovaný projekt s **významom pre všetky podniky** v príslušnom konkrétnom sektore alebo podsektore (odsek 2). * Pred dátumom začatia projektu sa na internete **uverejnia tieto informácie** (odsek 3):   1. informácia, že sa uskutoční podporovaný projekt;   2. ciele podporovaného projektu;   3. približný dátum uverejnenia výsledkov, ktoré sa od podporovaného projektu očakávajú, a miesto ich uverejnenia na internete;   4. vyjadrenie, že výsledky podporovaného projektu budú bezplatne k dispozícii všetkým podnikom pôsobiacim v príslušnom konkrétnom sektore alebo podsektore. * **Výsledky podporovaného projektu sa sprístupnia** na internete od dátumu ukončenia podporovaného projektu alebo od dátumu, keď sa členom akejkoľvek príslušnej organizácie poskytnú akékoľvek informácie týkajúce sa týchto výsledkov, podľa toho, ktorý dátum nastane skôr. Výsledky zostanú dostupné na internete počas obdobia najmenej 5 rokov počínajúc dátumom ukončenia podporovaného projektu (odsek 4). * **Pomoc sa poskytuje priamo organizácii venujúcej sa výskumu a šíreniu poznatkov** a nesmie zahŕňať priame poskytnutie pomoci nesúvisiacej s výskumom podniku, ktorý vyrába, spracúva alebo uvádza na trh produkty rybolovu alebo akvakultúry (odsek 5). * 6. **Oprávnené náklady**: rovnaké ako náklady stanovené v článku 25 ods. 3 (odsek 6):  1. náklady na personál: výskumní pracovníci, technici a iní pomocní pracovníci v rozsahu, v akom sa podieľajú na projekte; 2. náklady na nástroje a vybavenie: v rozsahu a v období ich použitia v rámci projektu. Ak sa v rámci projektu nepoužívajú počas celej doby svojej životnosti, za oprávnené náklady sa považujú jedine odpisy zodpovedajúce dĺžke projektu; vypočítané na základe všeobecne uznávaných účtovných zásad; 3. náklady na budovy a pozemky: v rozsahu a v trvaní ich použitia v rámci projektu. Budovy: iba náklady na odpisy zodpovedajúce dĺžke projektu; vypočítané na základe všeobecne uznávaných účtovných zásad. Pozemky: náklady na komerčný prevod alebo skutočne vynaložené kapitálové náklady; 4. náklady na zmluvný výskum, poznatky a patenty zakúpené alebo licencované z vonkajších zdrojov na základe zásady trhového odstupu, ako aj náklady na poradenské služby a rovnocenné služby použité výlučne na daný projekt; 5. ďalšie režijné náklady a iné prevádzkové náklady, a to vrátane nákladov na materiály, dodávky a podobné výrobky, vzniknuté priamo v dôsledku projektu.  * **Intenzita pomoci** **nesmie** presiahnuť 100 % oprávnených nákladov (odsek 7). |  |

1. Pri určovaní súladu s ustanoveniami o kumulácii podľa prvej vety tohto písmena sa neberie do úvahy financovanie poskytnuté konečným príjemcom v rámci podpory z Fondu InvestEU podľa kapitoly III oddielu 16 ani náklady, na ktoré sa toto financovanie vzťahuje. Namiesto toho sa suma relevantná na určenie súladu s ustanoveniami o kumulácii podľa prvej vety tohto písmena vypočíta takto: najskôr sa od celkových oprávnených nákladov na projekt odpočíta nominálna suma financovania v rámci podpory z Fondu InvestEU, pričom sa získajú celkové zvyšné oprávnené náklady; následne sa vypočíta maximálna výška pomoci, a to tak, že príslušná najvyššia intenzita pomoci alebo výška pomoci sa uplatní len na celkové zvyšné oprávnené náklady.

   V prípade článkov, pri ktorých je strop vymedzujúci notifikačnú povinnosť vyjadrený ako maximálna výška pomoci, sa pri určovaní toho, či sa dodržiavajú stropy vymedzujúce notifikačnú povinnosť uvedené v článku 4, nezohľadňuje ani nominálna výška financovania poskytnutého konečným príjemcom s podporou z Fondu InvestEU.

   Alternatívne, v prípade úverov v prvom rade alebo záruk na úvery v prvom rade podporovaných z Fondu InvestEU podľa kapitoly III oddielu 16 sa ekvivalent hrubého grantu pomoci obsiahnutej v takýchto úveroch alebo zárukách poskytnutých konečným príjemcom môže vypočítať primerane podľa článku 5 ods. 2 písm. b) alebo c). Tento ekvivalent hrubého grantu pomoci sa môže v súlade s prvou vetou tohto písmena použiť na zabezpečenie toho, aby kumulácia s akoukoľvek inou pomocou na rovnaké identifikovateľné oprávnené náklady nemala za následok prekročenie najvyššej intenzity pomoci alebo výšky pomoci uplatniteľnej na pomoc podľa tohto nariadenia alebo príslušného stropu vymedzujúceho notifikačnú povinnosť podľa tohto nariadenia. [↑](#footnote-ref-1)